*Na temelju točke IV. Odluke o usvajanju Programa utroška sredstava s kriterijima raspodjele sredstava Tekućih transfera utvrđenih Proračunom Federacije Bosne i Hercegovine za 2018. godinu Federalnom ministarstvu razvoja, poduzetništva i obrta („Službene novine Federacije BiH“, broj 23/18) i članak 5. Pravilnika o postupcima u provođenju programa razvoja malog gospodarstva („Službene novine Federacije BiH", br: 50/13, 55/13 i 86/13), Federalno ministarstvo razvoja, poduzetništva i obrta raspisuje*

***JAVNI NATJEČAJ***

***ZA ODABIR KORISNIKA******GRANT SREDSTAVA TEKUĆIH TRANSFERA ZA 2018. GODINU***

***I. PREDMET JAVNOG KONKURSA***

*Predmet Javnog natječaja je prikupljanje prijava za odabir korisnika grant sredstava Tekućih transfera, utvrđenih u razdjelu 50. Proračuna Federacije Bosne i Hercegovine za 2018. godinu Federalnom ministarstvu razvoja, poduzetništva i obrta (u daljem tekstu: Ministarstvo) („Službene novine Federacije BiH", broj 5/18).*

***II. NAZIVI PROJEKATA, CILJEVI, KRITERIJI I KORISNICI SREDSTAVA***

*Grant sredstva će se dodjeljivati po sljedećim projektima:*

***Projekt br. 1: Izgradnja poduzetničkih zona***

*Ukupna vrijednost raspoloživih sredstava za ovaj projekat je 4.000.000 KM*

***Ciljevi projekta:***

*Izgradnja nove i unapređenje postojeće komunalne infrastrukture u poduzetničkim zonama Federacije BiH tamo gdje ista predstavlja prepreku razvoju poduzetništva, kao i unapređenje usluga za upravljanje razvojem poduzetničkih zona u Federaciji BiH.*

***Kriteriji za izbor korisnika sredstava:***

*Kvalitet projekta, izvori-način financiranja; broj aktivnih korisnika zone; broj zaposlenih u zoni, trend privlačenja investitora u zadnje tri godine; stupanj aktivne iskorištenosti zone; ravnomjerniji regionalni razvoj (stupanj razvijenosti JLS); dosadašnji poticaji od strane Ministarstva.*

***Kategorija korisnika sredstava:***

*Općine i gradovi u Federaciji BiH.*

***Projekt br. 2: Poticaji inovatorima – pojedincima***

*Ukupna vrijednost raspoloživih sredstava za ovaj projekat je 40.000 KM*

***Ciljevi projekta:***

*Poticanje inovatora na razvoj inovacija; dovođenje inovacije do proizvoda; poticanje inovatora da krenu u poduzetničke poduhvate i uporaba inovativnog potencijala u stvaranju domaćih proizvoda.*

***Kriteriji za izbor korisnika sredstava:***

*Vrsta proizvoda kojem je inovacija namijenjena; stupanj realizacije inovacije do proizvoda; izvori-način financiranja; priznanja na sajmovima i izložbama; ravnomjerniji regionalni razvoj (stupanj razvijenosti JLS); dosadašnji poticaji od strane Ministarstva.*

***Kategorija korisnika sredstava:***

*Inovatori – pojedinci koji imaju prebivalište u Federaciji BiH.*

***Projekt br. 3: Unapređenje institucijske poduzetničke infrastrukture***

*Ukupna vrijednost raspoloživih sredstava za ovaj projekat je 150.000 KM*

***Ciljevi projekta:***

*Uređenje i opremanje prostora za prihvat malih i srednjih poduzetnika, odnosno poduzetnika početnika; razvoj poduzetničkih potpornih institucija (poduzetničkih centara, poduzetničkih inkubatora, tehnoloških parkova i ostalih vidova poduzetničke infrastrukture); unapređenje učinkovitosti proizvodnje i proizvodnih procesa na tržištu malih i srednjih poduzeća umreženih u klastere; privlačenje investicija i stvaranje mogućnosti za otvaranje novih radnih mjesta.*

***Kriteriji za izbor korisnika sredstava:***

*Namjena projekta; izvori-način financiranja; broj članova klastera, odnosno broj MSP-a u inkubatoru, tehnološkom parku i ostalim vidovima poduzetničke infrastrukture; ravnomjerniji regionalni razvoj (stupanj razvijenosti JLS); dosadašnji poticaji od strane Ministarstva.*

***Kategorija korisnika sredstava:***

*Korisnici sredstava su poduzetničke potporne institucije s područja Federacije BiH (poduzetnički inkubatori, tehnološki parkovi, klasteri, poduzetnički centri i ostali vidovi poduzetničke infrastrukture) koji imaju najmanje 1 (jednog) zaposlenog na neodređeno vrijeme.*

***Projekt br. 4: Poticaj udruženjima, komorama i obrazovnim institucijama***

*Ukupna vrijednost raspoloživih sredstava za ovaj projekat je 100.000 KM*

***Ciljevi projekta:***

*Razvoj i afirmacija poduzetništva i obrta; interesno umrežavanje poduzetnika i obrtnika; organizirano zastupanje interesa poduzetnika i obrtnika na zajedničkom tržištu; opstanak i razvoj komorskog sistema u Federaciji BiH; edukacija članova komora i udruženja; organiziranje zajedničkih nastupa na sajmovima.*

***Kriteriji za izbor korisnika sredstava:***

*Namjena projekta; izvori-način financiranja; broj članova udruženja i komora; organiziranost udruženja i komora; ravnomjerniji regionalni razvoj (stupanj razvijenosti JLS); dosadašnji poticaji od strane Ministarstva.*

***Kategorija korisnika sredstava:***

*Udruženja, komore i obrazovne institucije koje svojim projektima promoviraju i potiču razvoj poduzetništva i obrta u Federaciji BiH i imaju najmanje 1 (jednog) zaposlenog na neodređeno vrijeme.*

***Projekt br. 5: Poticaji opstanku tradicionalnih i starih zanata***

*Ukupna vrijednost raspoloživih sredstava za ovaj projekat je 180.000 KM*

***Cilj projekta:***

*Očuvanje obrtničke tradicije, kulturnog i povijesnog naslijeđa poticanjem tradicionalnih i starih obrtničkih djelatnosti kroz sufinanciranje troškova nabavke opreme i repromaterijala, poboljšanja uvjeta rada u radionici i obrazovanja i stručnog osposobljavanja zaposlenih.*

***Kriteriji za izbor korisnika sredstava:***

*Namjena ulaganja sredstava; vrsta djelatnosti; izvori-način financiranja; povećanje zaposlenosti; broj zaposlenih; pripadnost ciljnoj grupi, ravnomjerniji regionalni razvoj (stupanj razvijenosti JLS); dosadašnji poticaji od strane Ministarstva.*

***Kategorija korisnika sredstava:***

*Obrtnici koji obavljaju djelatnost u skladu s Uredbom o zaštiti tradicionalnih i starih obrta („Službene novine Federacije BiH", br. 66/09, 38/10 i 16/12), izuzev djelatnosti C/32.12 i S/95.25 i posluju najmanje 12 mjeseci. Svi korisnici sredstava moraju imati sjedište na području Federacije Bosne i Hercegovine, nalaziti se u većinskom privatnom vlasništvu državljana Bosne i Hercegovine, te imati najmanje 1 (jednog) zaposlenog na neodređeno vrijeme. Korisnici poticaja ovog ministarstva u 2017. godini nemaju pravo na korištenje sredstava ovog projekta u 2018. godini.*

***Projekt br. 6: Poticaji razvoju vezanih i posebnih obrta***

*Ukupna vrijednost raspoloživih sredstava za ovaj projekat je 500.000 KM*

***Cilj projekta:***

*Poticanje vezanih i posebnih obrta na razvoj djelatnosti kroz sufinanciranje troškova nabavka opreme potrebne za proširenje i osuvremenjivanje proizvodnje, kako bi se omogućilo povećanje kvaliteta proizvoda i rast zaposlenosti.*

***Kriteriji za izbor korisnika sredstava:***

*Namjena ulaganja sredstava; vrsta djelatnosti; izvori-način financiranja; povećanje zaposlenosti; broj uposlenih; pripadnost ciljnoj grupi; ravnomjerniji regionalni razvoj (stupanj razvijenosti JLS); dosadašnji poticaji od strane Ministarstva.*

***Kategorija korisnika sredstava:***

*Obrtnici koji obavljaju djelatnost u skladu s Uredbom o vezanim i posebnim obrtima ("Službene novine Federacije BiH", br. 66/09, 62/10 i 16/12), pripadaju područjima C, F, G/45.20 i S/95 vezanih obrta i području F posebnih obrta propisanih ovom Uredbom i posluju najmanje 12 mjeseci. Svi korisnici sredstava moraju imati sjedište na području Federacije Bosne i Hercegovine, nalaziti se u većinskom privatnom vlasništvu državljana Bosne i Hercegovine te imati najmanje 1 (jednog) zaposlenog na neodređeno vrijeme. Korisnici poticaja ovog ministarstva u 2017. godini nemaju pravo na korištenje sredstava ovog poticaja u 2018. godini.*

***Projekt br. 7: Poticaji novoosnovanim subjektima MSP***

*Ukupna vrijednost raspoloživih sredstava za ovaj projekat je 800.000 KM*

***Cilj projekta:***

*Održavanje pozitivnog trenda poduzetničke aktivnosti s aspekta povećanja broja novoosnovanih subjekata malog gospodarstva. Kroz projekt će se subvencionirati troškovi registracije i troškova doprinosa za trenutno zaposlene.*

***Kriteriji za izbor korisnika sredstava:***

*Vrsta djelatnosti; broj zaposlenih; povećanje zaposlenosti; ravnomjerniji regionalni razvoj (stupanj razvijenosti JLS); pripadnost ciljnoj grupi.*

***Kategorija korisnika sredstava:***

*Subjekti malog gospodarstva definirani po Zakonu o poticanju razvoja malog gospodarstva i Zakonu o obrtu i srodnim djelatnostima koji imaju sjedište na području Federacije Bosne i Hercegovine, nalaze se u većinskom privatnom vlasništvu državljana Bosne i Hercegovine te imaju najmanje 1 (jednog) zaposlenog na neodređeno vrijeme, a registrirani su poslije 15.03.2017. godine. Korisnica poticaja po programu Federalnog zavoda za zapošljavanje – program Start up 2017. i 2018.godine nemaju pravo sudjelovanja na ovaj projekat.*

*Nisu prihvatljive prijave subjekata malog gospodarstva koji imaju registriranu osnovnu djelatnost u oblasti namjenske industrije, proizvodnje i prerade duhana i igara na sreću.*

***Projekt br. 8: Jačanje konkurentnosti MSP-a***

*Ukupna vrijednost raspoloživih sredstava za ovaj projekat je 1.500.000 KM*

***Cilj projekta:***

*Jačanje konkurentnosti MSP-a kroz podršku procesu uvođenja međunarodnih standarda i sistema kvaliteta, unapređenje znanja i vještina zaposlenih, tehnološku modernizaciju poslovnih procesa, promociju izvoznih potencijala i pristupa novim tržištima.*

***Kriteriji za izbor korisnika sredstava:***

*Kvaliteta projekta, izvori - način financiranja; broj zaposlenih; pripadnost ciljnoj grupi; ravnomjerniji regionalni razvoj (stupanj razvijenosti JLS); dosadašnji poticaji od strane Ministarstva; vrsta djelatnosti s aspekta stupnja finalizacije proizvoda; povećanje zaposlenosti; integracija inovacija u poslovanje MSP; namjena ulaganja sredstava.* ***Kategorija korisnika sredstava:***

*Pravna lica (d.o.o. i d.d.) definirana po Zakonu o poticanju razvoja malog gospodarstva, koja imaju sjedište na području Federacije Bosne i Hercegovine, nalaze se u većinskom privatnom vlasništvu državljana Bosne i Hercegovine, posluju najmanje godinu dana, imaju iskazano pozitivno poslovanje u 2017. godini, imaju najmanje 5 (pet) zaposlenih na neodređeno vrijeme, te koja će povećati zaposlenost minimalno za jednog radnika tokom realizacije projekata.*

*Sredstva u okviru ovog projekta dodjeljivati će se poslovnim subjektima iz „područja C – Prerađivačka industrija“ Klasifikacije djelatnosti KDBiH 2010 („Službeni glasnik BiH", broj 47/10) unutar sljedećih oblasti djelatnosti: 10, 11 (izuzev grane 11.01), 13, 14, 15, 16, 17, 22, 23 (samo 23.1 i 23.7), 24, 25 (izuzev grane 25.4), 26, 27, 28, 29, 30 (samo grane 30.1 i 30.9) i 31.*

*Izbor korisnika vršit će se isključivo na osnovu šifre djelatnosti iz Obavijesti o razvrstavanju poslovnog subjekta prema djelatnosti koju izdaje Zavod za statistiku.*

*Korisnici poticajnih sredstava ovog Ministarstva u 2017. godini ne mogu koristiti sredstva ovog projekta u 2018. godini.*

***III. PRAVO SUDJELOVANJA***

*Korisnici poticajnih sredstava koji do završetka ovog javnog natječaja nisu izvršili svoje ranije preuzete obveze po osnovu korištenja poticajnih sredstava ovog ministarstva, nemaju pravo sudjelovanja u ovom javnom natječaju.*

*Podnosioci prijava mogu podnijeti prijavu samo po jednom projektu iz ovog javnog natječaja. U slučaju više prijava istog podnosioca po istom ili različitim projektima sve prijave će biti odbačene i neće biti predmet daljeg razmatranja.*

***IV. SADRŽAJ PRIJAVE ZA SUDJELOVANJE U JAVNOM NATJEČAJU***

*Podnosioci prijava pripremaju prijave u skladu sa Smjernicama za podnosioce prijava po pojedinim projektima.*

*Smjernice za podnosioce prijava i sva potrebna dokumentacija po pojedinim projektima mogu se preuzeti na internet stranici Ministarstva* [*www.fmrpo.gov.ba*](http://www.fmrpo.gov.ba)*.*

***V. EVALUACIJA I ODABIR KORISNIKA***

*Evaluacija i odabir korisnika će se vršiti u skladu sa kriterijima i procedurom utvrđenim Smjernicama za podnosioce prijava.*

*Nakon obrade prispjelih prijava Ministarstvo će objaviti rezultate Javnog natječaja u „Službenim novinama Federacije BiH" i na internet stranici Ministarstva.*

***VI. NAČIN PODNOŠENJA PRIJAVE***

*Prijave sa odgovarajućom dokumentacijom iz poglavlja IV, šalju se preporučeno poštom u zapečaćenim kovertama na adresu:*

***Federalno ministarstvo razvoja, poduzetništva i obrta***

***dr. Ante Starčevića b.b.******(Hotel „Ero“) 88000 Mostar,***

*sa naznakom:*

***Ne otvarati–po Javnom natječaju za Projekt broj\_\_\_\_\_\_\_***

***(obavezno naznačiti broj ili naziv projekta)***

***Na poleđini koverte obavezno navesti:***

* ***naziv–ime podnosioca prijave;***
* ***adresu i kontakt telefon;***
* ***ovjeriti pečatom podnosioca prijave.***

***Prijave se dostavljaju zaključno sa 18.05.2018. godine (petak), odnosno prihvatit će se prijave koje imaju poštanski pečat najkasnije sa navedenim datumom.***

*Biće odbačene i neće biti predmet daljeg razmatranja prijave ako:*

* *su neblagovremene,*
* *nemaju sve sadržajne elemente,*
* *ne ispunjavaju uvjete ovog javnog natječaja,*
* *na koverti nije naznačen broj ili naziv projekta na koji se prijavljuje*
* *sadržaj prijave ne odgovara broju ili nazivu projekta naznačenom na koverti*
* *nisu usklađene šifre djelatnosti sa Klasifikacijom djelatnosti KD BiH 2010 (projekti br. 5, 6 ,7 i 8).*

*U postupku ovog javnog natječaja Ministarstvo ne snosi nikakve troškove sudionicima u konkursu, te zadržava pravo da u slučaju opravdanosti poništi ovaj javni natječaj. Prispjela dokumentacija se neće vraćati.*

***VII. OSTALE ODREDBE***

*Sa podnosiocima prihvaćenih prijava Ministarstvo zaključuje ugovore, kojima će se definirati međusobna prava i obveze ugovornih strana, a posebno način i dinamika korištenja dodijeljenih financijskih sredstava, te nadzor nad utroškom istih.*

*Podnosioci prijava čije se prijave odbace, mogu uložiti prigovor Ministarstvu u roku od osam dana od dana objave rezultata Javnog natječaja u „Službenim novinama Federacije BiH", radi provjere činjenica i objektivnosti ocjene ponude.*

*Sve dodatne informacije vezane za ovaj javni natječaj mogu se dobiti isključivo putem elektronske pošte, najkasnije 7 dana prije isteka roka za podnošenje prijava, na internet adresi****:*** ***grant2018@fmrpo.gov.ba****.*